ประกาศคณะกรรมการกํากับตลาดทุนที่ ทธ. 1/2561เรื่อง หลักเกณฑ์ เงื่อนไข และวิธีการตั้งตัวแทนในการอํานวยความสะดวก การรับส่งคําสั่งซื้อขายหลักทรัพย์หรือสัญญาซื้อขายล่วงหน้า อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 100 วรรคสอง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 18 แห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการกํากับตลาดทุนออกประกาศไว้ดังต่อไปนี้ข้อ ๑ ในประกาศนี้"ตัวแทน" หมายความว่า บุคคลซึ่งผู้ประกอบธุรกิจตั้งให้เป็นตัวแทนในการอํานวยความสะดวกการรับส่งคําสั่งซื้อขายหลักทรัพย์หรือสัญญาซื้อขายล่วงหน้า"ผู้ประกอบธุรกิจ" หมายความว่า (1) บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็น นายหน้าซื้อขายหลักทรัพย์ การค้าหลักทรัพย์ การจัดจําหน่ายหลักทรัพย์ หรือการจัดการกองทุนรวม(2) ผู้ได้รับใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้า หรือการเป็นผู้จัดการเงินทุนสัญญาซื้อขายล่วงหน้า "การให้คําแนะนําแบบเฉพาะเจาะจง (specific advice)" หมายความว่า การให้คําแนะนําแก่ผู้ลงทุน ซึ่งมีการพิจารณาถึงความเหมาะสมในการลงทุน วัตถุประสงค์ในการลงทุน ฐานะทางการเงิน หรือความต้องการของบุคคลใดบุคคลหนึ่งเป็นการเฉพาะข้อ ๒ เพื่อประโยชน์ในการปฏิบัติตามประกาศนี้ ให้สํานักงานมีอํานาจดังต่อไปนี้(1) กําหนดแนวทาง (guideline) การปฏิบัติในรายละเอียดของข้อกําหนดตามประกาศนี้ เพื่อเป็นการให้แนวทางปฏิบัติที่ถือว่าเหมาะสมและสอดคล้องตามประกาศนี้ และหากผู้ประกอบธุรกิจปฏิบัติตามแนวทางดังกล่าวแล้ว ให้ถือว่าผู้ประกอบธุรกิจมีการปฏิบัติตาม ข้อกําหนดในประกาศนี้ในเรื่องที่มีการออกแนวทางนั้น(2) ในกรณีที่ปรากฏต่อสํานักงานว่าผู้ประกอบธุรกิจหรือตัวแทนรายใดฝ่าฝืนหรือไม่ปฏิบัติตามข้อกําหนดในประกาศนี้หรือข้อกําหนดที่สํานักงานออกโดยอาศัยอํานาจตามประกาศนี้ ให้สํานักงานมีอํานาจสั่งให้ผู้ประกอบธุรกิจรายนั้นแก้ไข กระทําการ หรืองดเว้นกระทําการใด ๆ เพื่อให้เป็นไปตามประกาศนี้หรือข้อกําหนดที่สํานักงานออกโดยอาศัยอํานาจตามประกาศนี้ หรือสั่งพักการอนุญาตการตั้งตัวแทนตามระยะเวลาหรือเงื่อนไขที่กําหนด หรือเพิกถอนการอนุญาตการตั้งตัวแทนได้ข้อ ๓ ในการตั้งนิติบุคคลเป็นตัวแทนเพื่อทําหน้าที่อํานวยความสะดวกในการรับส่ง คําสั่งซื้อขายหลักทรัพย์หรือสัญญาซื้อขายล่วงหน้า ให้ผู้ประกอบธุรกิจดําเนินการได้เฉพาะกรณีดังต่อไปนี้(1) การรับคําขอเปิดบัญชีและตรวจสอบเอกสารหลักฐานประกอบการขอเปิดบัญชีเพื่อนําส่งให้ผู้ประกอบธุรกิจพิจารณาอนุมัติคําขอเปิดบัญชี(2) การรับคําสั่งซื้อขายหลักทรัพย์หรือสัญญาซื้อขายล่วงหน้าแทนลูกค้าเพื่อนําส่งให้ผู้ประกอบธุรกิจทํารายการให้แก่ลูกค้าข้อ ๔ การตั้งนิติบุคคลเป็นตัวแทนในการอํานวยความสะดวกการรับส่งคําสั่งซื้อขาย หลักทรัพย์หรือสัญญาซื้อขายล่วงหน้าตามข้อ 3 ผู้ประกอบธุรกิจต้องตั้งนิติบุคคลที่มีคุณสมบัติ ดังต่อไปนี้(1) เป็นบริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นที่ปรึกษาการลงทุน หรือเป็นผู้ประกอบธุรกิจสัญญาซื้อขายล่วงหน้าประเภทที่ปรึกษาสัญญาซื้อขายล่วงหน้า แล้วแต่กรณี ที่มีการให้คําแนะนําแบบเฉพาะเจาะจง (specific advice)(2) ไม่อยู่ระหว่างถูกสํานักงานสั่งให้แก้ไขการกระทํา กระทําการ หรืองดเว้นกระทําการ หรือถูกคณะกรรมการ ก.ล.ต. สั่งพักการประกอบธุรกิจ แล้วแต่กรณี(3) มีความพร้อมในการให้บริการและมีระบบงานที่มีประสิทธิภาพซึ่งรองรับการให้บริการตามข้อ 3 ข้อ ๕ ผู้ประกอบธุรกิจต้องทําสัญญาตั้งตัวแทนเป็นลายลักษณ์อักษร โดยมีสาระสําคัญอย่างน้อยในเรื่องต่อไปนี้(1) กําหนดสิทธิและหน้าที่ของผู้ประกอบธุรกิจและตัวแทนที่ไม่ขัดหรือแย้งกับกฎหมายว่าด้วยหลักทรัพย์และตลาดหลักทรัพย์ กฎหมายว่าด้วยสัญญาซื้อขายล่วงหน้า และหลักเกณฑ์ที่เกี่ยวข้องที่ออกตามกฎหมายดังกล่าว(2) กําหนดให้ตัวแทนปฏิบัติงานเฉพาะที่กําหนดในข้อ 3(3) กําหนดห้ามตัวแทนตั้งตัวแทนช่วงข้อ ๖ ในกรณีที่ตัวแทนไม่สามารถปฏิบัติหน้าที่ตามข้อ 3 ได้อย่างเหมาะสม หรือไม่สามารถดําเนินการดังกล่าวต่อไปได้ ผู้ประกอบธุรกิจต้องจัดให้มีมาตรการรองรับเพื่อให้การดําเนินการตามข้อ 3 เป็นไปได้อย่างมีประสิทธิภาพข้อ ๗ ในการตั้งตัวแทนหรือยกเลิกการตั้งตัวแทนในการอํานวยความสะดวกการรับส่งคําสั่งซื้อขายหลักทรัพย์หรือสัญญาซื้อขายล่วงหน้าให้ผู้ประกอบธุรกิจแจ้งให้สํานักงานทราบภายใน 7 วันทําการนับแต่วันที่มีการตั้งหรือยกเลิกการตั้งตัวแทนดังกล่าวในกรณีที่การตั้งตัวแทนเป็นไปตามหลักเกณฑ์ที่กําหนด แต่ปรากฏข้อเท็จจริงที่เป็นเหตุอันควรสงสัยต่อสํานักงานว่าการตั้งตัวแทนดังกล่าวอาจเป็นเหตุให้เกิดความเสียหายหรือผลกระทบต่อผู้ลงทุน ให้สํานักงานมีอํานาจสั่งระงับมิให้ผู้ประกอบธุรกิจตั้งบุคคลดังกล่าวเป็นตัวแทนได้ ทั้งนี้ ให้สํานักงานแจ้งให้ผู้ประกอบธุรกิจทราบถึงเหตุผลประกอบการพิจารณาอย่างชัดเจนด้วยข้อ ๘ ประกาศนี้ให้ใช้บังคับตั้งแต่วันที่ 1 กุมภาพันธ์ พ.ศ. 2561 เป็นต้นไปผู้มีอํานาจลงนาม - ประกาศ ณ วันที่ 4 มกราคม พ.ศ. 2561 (นายรพี สุจริตกุล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์ประธานกรรมการคณะกรรมการกํากับตลาดทุน